1990R1014 — SK — 10.10.1998 — 008.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (EHS) Č. 1014/90

z 24. apríla 1990

stanovujúce podrobné vykonávacie pravidlá definovania, popisu a prezentácie liehovín







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1576/89 z 29. mája 1989 stanovujúce všeobecné pravidlá definovania, popisu a prezentácie liehovín ( 1 ), najmä článok 1 (4) f) (1) a), g), i) (1) d), i) (2), i) (1) a (i) (1) b) a r) (1), keďže sa musia prijať podrobné pravidlá uplatňovania nariadenia (EHS) č. 1576/89, aby boli zabezpečené základné klasifikácie zásad stanovených v uvedenom nariadení a doplňujúcich pravidlách k tomuto nariadeniu; keďže tieto klasifikácie a doplňujúce pravidlá by mali najprv brať do úvahy kritériá, ktoré sa dodržiavali vtedy, keď bolo prijaté samotné nariadenie (EHS) č. 1576/89; keďže je tiež vhodné použiť ako základ tradície a zvyky rôznych regiónov spoločenstva, aspoň pokiaľ sú kompatibilné s jednotným trhom; keďže ďalším kritériom by malo byť vyhnutie sa všetkým možným zdrojom zámeny informácií uvedených na etiketách a zaručenie, že spotrebiteľ dostane čo najúplnejšie a najzrozumiteľnejšie informácie, čo sa týka označenia etiketami; keďže by sa toto nariadenie malo uplatňovať bez vplyvu na prechodné ustanovenia stanovené v nariadení Komisie (EHS) č. 3773/89 zo 14. decembra 1989, stanovujúcom prechodné opatrenia týkajúce sa liehovín; ( 2 ); keďže opatrenia stanovené v tomto nariadení sú v súlade so stanoviskom Implementačného výboru pre liehoviny, PRIJALA TOTO NARIADENIE:







Článok 1

Na účely článku 1 (4) f) (1) a) nariadenia (EHS) č. 1576/89 množstvo vínnych kalov, ktoré sa môže pridať k hroznovým výliskom pri výrobe liehoviny z hroznových výliskov, nesmie prekročiť 25 kg na 100 kg použitých hroznových výliskov.

Množstvo etanolu pochádzajúceho z vínnych kalov nesmie prekročiť 35 objemových percent celkového množstva etanolu v hotovom produkte.

Článok 2

Na účely článku 1 (4) g) nariadenia (EHS) č. 1576/89 destilát z ovocných výliskov je liehovina získaná výhradne fermentáciou a destiláciou ovocných výliskov s výnimkou hroznových výliskov na menej ako 86 objemových percentách etanolu. Opakovaná destilácia na rovnaké objemové percentá etanolu je povolená.

Množstvo prchavých látok musí byť najmenej 200 g na 1 hektoliter 100 % etanolu.

Množstvo metanolu musí byť najviac 1 500 g na 1 hektoliter 100 % etanolu.

V prípade liehoviny z výliskov z kôstkového ovocia množstvo kyseliny kyanovodíkovej musí byť najviac 10 g na 1 hektoliter 100 % etanolu.

V obchodnom označení sa musí uviesť názov druhu ovocia v spojení so slovným označením „destilát z výliskov“. Ak sa použijú výlisky rôznych druhov ovocia, v obchodnom označení musí byť uvedené slovné spojenie „destilát z ovocných výliskov“.

Článok 3

Na účely článku 1 (4) i) (1) d) nariadenia (EHS) č. 1576/89 názov ovocia môže nahradiť slovo „destilát“, pred ktorým je názov ovocia výlučne v prípade nasledujúcich druhov ovocia:

— mirabelky (Prunus domestica L. var. syriaca),

— slivky (Prunus domestica L.),

— bystrické slivky (Prunus domestica L.),

— planika (Arbutus unedo L.),

— jablká Golden Delicious.

V prípade, že by konečný spotrebiteľ mohol byť uvedený do omylu, etiketa musí obsahovať i slovo „destilát“, doplnené prípadne aj o vysvetlenie.

Článok 4

Liehoviny uvedené v článku 1 (4) (i) (2) nariadenia (EHS) č. 1576/89 môžu byť označené slovom „destilát“, pred ktorým je názov ovocia, len ak je na etikete slovné spojenie „vyrobené maceráciou a destiláciou“.

Predchádzajúci odsek sa vzťahuje na liehoviny získané z plodov nasledújicich druhov ovocia:

— černice (Rubus fruticosus L.),

— jahody (Fragaria L.),

— čučoriedky (Vaccinium myrtillus L.),

— maliny (Rubus idaeus L.);

— červené ríbezle (Ribes vulgare Lam.),

— trnky (Prunus spinosa L.),

— jarabina domáca (Sorbus domestica L.),

— cesmína (Illex cassine L.),

— plody jarabiny domárej (Sorbus domestica L.),

— jarabina oskoruša (Sorbus turminalis L.),

— baza čierna (Sambucus nigra L.),

— ruža šípková (Rosa canina L.),

— čierne ríbezle (Ribes nigrum L.).

▼M4

Prvý odsek sa vzťahuje, ak ide o výrobky vyrobené vo Francúzskych zámorských oblastiach a departementoch, aj na liehoviny získané z nasledovného ovocia:

— banán (Musa paradisiaca),

— pasiflóra mučenka jedlá (Passiflora edulis),

— mombin sladký (Spondias dulcis),

— mombin žltý (spondias mombin).

▼B

Článok 5

Na účely článku 1 (4) L) (l) nariadenia (EHS) č. 1576/89 množstvo použitého ovocia musí byť najmenej päť kg na 20 litrov 100 % etanolu.

▼M3

Článok 6

1. Podľa článku 1 (4) i) (1) b) nariadenia (EHS) č. 1576/89 najvyššie množstvo metylalkoholu v ovocných liehovinách bude 1 500 gramov na hektoliter alkoholu pri objemovej koncentrácii 100 % získaného z nasledovných druhov ovocia:

— slivka (Prunus domestica L.),

— mirabela (Prunus domestica L. var syriaca),

— slivka - bystrická (Prunus domestica L.),

— jablko (Malus domestica Borkh.),

— hruška (Pyrus communis L.).

▼M6

2. Najvyššie množstvo metanolu v ovocných destilátoch, ktoré sa vyrábajú z druhov ovocia uvedených v odseku 1, je:

— 1 350 gramov na 1 hektoliter 100 % etanolu, a to od 1. januára 1998, a

— 1 200 gramov na 1 hektoliter 100 % etanolu od 1. januára 2000, s výnimkou destilátov, ktoré sa vyrábajú z hrušiek odrody „Williamsova“ (Pyrus communis Williams).

▼M6

3. Produkty zo spoločenstva a dovezené produkty uvedené v odseku 1 a plnené do fliaš buď do 1. januára 1998, alebo 1. januára 2000, ktoré sa zhodujú s pravidlami o množstve metanolu platnými pred týmito dátumami, sa môžu držať na účely predaja, uvoľniť do distribúcie a vyvážať.

▼M7

4. V súlade s článkom 1 (4) i) (1) b) nariadenia (EHS) č. 1576/89, musí byť najvyššie množstvo metanolu v ovocných destilátoch pripravovaných z červených a čiernych ríbezlí (druh Ribes), jarabiny (Sorbus aucuparia) a bazy čiernej (Sambucus nigra) 1 350 g na 1 hektoliter100 %-ného etanolu a najvyššie množstvo metylalkoholu v ovocných destilátoch pripravovaných z malín (Rubus idaeus L.) a černíc (Rubus fruticosus L.) musí byť 1 200 g na 1 hektoliter 100 %-ného etanolu.

5. Ovocné destiláty uvedené v odseku 4, vyrobené v Rakúsku a určené na predaj konečnému spotrebiteľovi k 31. decembru 1997 v súlade s ustanoveniami o množstve metanolu s účinnosťou k tomuto dátumu v Rakúsku sa môžu uviesť na trh a vyvážať až do vyčerpania zásob.

▼B

Článok 7

Na základe výnimky z článku 1 (4) r) (1) nariadenia (EHS) č. 1576/89 najnižšie množstvo cukru 100 g na 1 liter stanovený pre likéry je tu znížené na:

— 80 g na 1 liter horcového likéru vyrobeného s použitím horca ako jedinej aromatickej látky,

— 70 g na 1 liter čerešňových likérov, v ktorých etanol pozostáva výlučne z čerešňového destilátu.

▼M1

Článok 7a

Výrazy pridané k obchodnému názvu, ktoré sú uvedené v prílohe k tomuto nariadeniu, sú vyhradené pre nižšie definované výrobky.

Liehoviny, ktoré nespĺňajú špecifikácie prijaté pre výrobky definované v prílohe, sa nesmú označovať výrazmi uvedenými pre definované výrobky.

▼M2

Článok 7b

1. Podľa článku 6 (1) druhá zarážka nariadenia (EHS) č. 1576/89 sa zakazuje používanie generického názvu v zloženom názve pri prezentácii liehoviny, pokiaľ alkohol v takom nápoji nepochádza výlučne z uvedenej liehoviny.

2. Avšak v súlade so situáciou v čase nadobudnutia platnosti tohto nariadenia sa pri predvádzaní likérov vyrobených v spoločenstve môžu používať len nasledujúce zložené názvy:

slivkové brandy,

pomarančové brandy,

marhuľové brandy,

čerešňové brandy,

solbaerrom, nazývaný aj rum z čiernych ríbezlí.

3. Pokiaľ ide o označovanie a prezentáciu likérov uvedených v odseku 2, tento zložený názov musí byť v označení v jednom riadku napísaný jedným typom písma a farby a slovo „brandy“ musí byť napísané v bezprostrednej blízkosti nie menšími písmenami ako je tento typ písma.

Ak alkohol nepochádza z uvedenej liehoviny, jeho pôvod sa musí uvádzať v označení v tom istom zornom poli ako zložené slovo a slovo „likér“ pri uvedení druhu poľnohospodárskeho liehu alebo slovami „poľnohospodársky lieh“, pred ktorými musia byť v každom prípade slová „vyrobené z“ alebo „vyrobené s použitím“.

▼M4

Článok 7c

Tam, kde sa liehovina uvedená v článku 9 nariadenia (EHS) č. 1576/89 zmieša:

— s jednou alebo viacerými liehovinami, ktoré sú alebo nie sú definované v článku 1 (4) nariadenia (EHS) č. 1576/89 a/alebo

— s jedným alebo viacerými destilátmi poľnohospodárskeho pôvodu,

musí sa zreteľne a viditeľne uviesť obchodné označenie „liehovina“ alebo bez akéhokoľvek bližšie určujúceho slova, na poprednom mieste na nálepke.

Prvý odsek sa nevzťahuje na popis alebo prezentáciu takých zmesí, ktoré spĺňajú jednu z definícií ustanovených v článku 1 (4) nariadenia (EHS) č. 1576/89 a ak v článku 7b nie je ustanovené inak.

Bez toho, aby boli dotknuté ustanovenia smernice Rady 79/112/EHS ( 3 ) o označovaní zložiek liehovín, môže sa v označovaní alebo pri prezentácii výrobkov v súlade s vyššie uvedenými zmesami uvádzať len jeden z druhových názvov vymenovaných v článku 1 (4) nariadenia (EHS) č. 1576/89, ak tento netvorí súčasť označenia podielov všetkých alkoholických zložiek obsiahnutých v zmesi, ktorému predchádza označenie slovami „miešaná liehovina“. Vyššie uvedené označenie musí byť napísané písmenami toho istého tvaru, tým istým spôsobom a tej istej farby ako tie, ktoré sa použijú pri obchodnom názve. Nesmú byť väčšie ako polovica veľkosti písmen použitých na obchodný názov.

Podiel každej liehovinovej zložky je stopercentný etanol vyjadrený v objemových percentách v celkovom objeme stopercentného etanolu zmesi. Vyjadruje sa v „obj. %“ v klesajúcom poradí použitých množstiev.

▼B

Článok 8

Toto nariadenie nadobúda účinnosť 1. mája 1990.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M1









PRÍLOHA

1. Vruchtenjenever alebo „Jenever met vruchten“: likér alebo iná liehovina — získaná aromatizáciou „jeneveru“ ovocím, rastlinami alebo ich časťami alebo pridaním ovocnej šťavy, destilátov koncentrovaných aromatických zložiek extrahovaných z ovocia alebo rastlín alebo iných destilátov, — ktorým sa môže pridať dodatočne príchuť pomocou prírodných aromatických látok alebo aromatických látok identických s prírodnými, — ktoré sa môžu sladiť, — s organoleptickými vlastnosťami príslušného ovocia, — s množstvom etanolu najmenej 20 obj. %. Názov príslušného ovocia môže nahradiť slovom „vruchten“.

2. „Berenburg“ alebo „Beerenburg“: liehovina — vyrábaná použitím liehu poľnohospodárskeho pôvodu, — macerovaním s ovocím alebo rastlinami alebo ich časťami, — obsahujúca ako osobitné aromatické zložky destilát z koreňa horca (Gentiana lutea L.), z plodov borievky obyčajnej (Juniperus communis L.) a z vavrínových listov (Laurus nobilis L.), — farby svetlohnedej až tmavohnedej, — ktorá sa môže sladiť v prepočte na invertný cukor v množstve najviac 20 gramov invertného cukru na liter, — s množstvom etanolu najmenej 30 obj. %.

3. „Guignolet“: likér získaný macerovaním čerešní v liehu poľnohospodárskeho pôvodu.

4. „Punch au rhum“: likér s etanolom pochádzajúcim len z rumu („rhum“).

5. „Pastis de Marseille“: pastis s množstvom anetolu najmenej 2 gramy na liter a s obsahom etanolu 45 obj. %.

6. „Sloe gin“: likér vyrábaný macerovaním trniek v gine s možnosťou pridania trnkovej šťavy, — vyrábaný použitím iba prírodných aromatizujúcich látok, — koncentrácie etanolu najmenej 25 obj. %.

7. „Topinambur“: liehovina vyrábaná výhradne fermentáciou hľúz jeruzalemských artičokov (Helianthus tuberosus L.), koncentrácie etanolu najmenej 38 obj. %.

8. „Hefebrand“: liehovina vyrábaná z vínneho kalu alebo z ovocného kalu, koncentrácie etanolu najmenej 38 obj. % Slovo „Hefebrand“ sa môže doplniť názvom použitej základnej suroviny.

9. „Sambuca“: bezfarebný likér aromatizovaný anízom — obsahujúci destiláty anízu (Pimpinella anisum L.), hviezdicového anízu — badiánu (Illicium verum L.) alebo iných aromatických bylín, — koncentrácie etanolu najmenej 38 obj. %, — s množstvom cukru, ktoré zodpovedá najmenej 350 gramom invertného cukru na liter, — obsahujúci prírodný anetol v množstve najmenej 1 gram a najviac 2 gramy na liter.

10. „Mistà“: bezfarebný likér aromatizovaný anízovým semenom alebo prírodným anetolom — obsahujúci anetol v množstve najmenej 1 gram a najviac 2 gramy na liter, — ktorý môže tiež obsahovať aj destilát z aromatických bylín, — koncentrácie etanolu najmenej 40 obj. % a najviac 47 obj. %, — bez prídavku cukru.

11. „Maraschino“ alebo „Marrasquino“: bezfarebný likér, ktorého príchuť je získaná prevažne destilátom čerešní maraska (dalmátskych višní) alebo macerátom týchto čerešnít, alebo častí týchto čerešní v alkohole — koncentrácie etanolu najmenej 24 obj. %, — s množstvom cukru zodpovedajúcemu najmenej 250 gramom invertného cukru na liter.

12. „Nocino“: likér, ktorého príchuť je získaná prevažne macerovaním a/alebo destilovaním celých jadier zelených vlašských orechov (Jugians regia L.) — koncentrácie etanolu najmenej 30 obj. %, — s obsahom cukru zodpovedajúcemu najmenej 100 gramom invertného cukru na liter.

▼M8

13. „Bierbrand“ alebo „eau de vie de bière“: liehovina: — získavaná výlučne priamou destiláciou z čerstvého piva, pričom množstvo etylalkoholu je menej ako 86 % a tento destilát má organoleptické vlastnosti pochádzajúce z piva, — s koncentráciou etylalkoholu najmenej 38 %, ak je určená na ľudskú spotrebu v spoločenstve.